Alegzandra/wili-2018-roplus huggingface dataset:
Τον Οκτωβριο του 2017 , έχοντας διακριθεί στο χώρο του αθλητισμού , επιλέχτηκε να είναι μία από τους 6 λαμπαδηδρόμους για το Δήμο της Πάτρας , για τους Χειμερινούς Ολυμπιακούς Αγώνες .

Δημιουργήθηκε στην αρχική της μορφή τον Οκτώβριο του 1939 στη Λεμεσό με πρωτοβουλία του ιερέα Σολομώντα Παναγίδη και το 1945 αριθμούσε 241 μέλη. Έλαβε τη σημερινή της υπόσταση την 20ή Αυγούστου του 1946 στη Μακεδονίτισσα της Λευκωσίας, ξεκινώντας τη λειτουργία της ως κανονική οργάνωση το 1947, ενώ τον επόμενο χρόνο επεκτάθηκε σε ολόκληρη τη νήσο.

Σε διάφορα σημεία της Τεγέας, μεταξύ των οποίων και στο ιερό Δήμητρας και Περσεφόνης Αγίου Σώστη και στον ναό της Αλέας Αθηνάς, ιδρύοντας και το Αρχαιολογικό Μουσείο Τεγέας.

Η Έθελμπουργκ του Ουέσσεξ (Æthelburg, περί το 673 - 740) έγινε βασίλισσα του Ουέσσεξ με τον γάμο της με τον Ίνε του Ουέσσεξ, έγινε πασίγνωστη με την πράξη της να καταστρέψει το οχυρό του Τόουντον το οποίο είχε κτιστεί στα πρώτα χρόνια της βασιλείας του συζύγου της είναι στην προσπάθεια της να βρει τον επαναστάτη Έαλντμπερτ. Βασίλευσε πάντοτε στο πλευρό του συζύγου της και οι ιστορικοί την θεωρούν σαν μια από τις πιο δυναμικές γυναίκες που έχουν περάσει στο Αγγλοσαξωνικό βασίλειο. Κατέστρεψε την πόλη του Τόουντον (722) η οποία είχε χτιστεί από τον ίδιο τον σύζυγο της Ίνε για να μην πέσει η πόλη στα χέρια των εχθρών της. Ο Ίνε παραιτήθηκε από τον θρόνο για να πραγματοποιήσει προσκύνημα στην Ρώμη (726), η Έθελμπουργ τον ακολούθησε και πέθανε αργότερα εκεί. Η Έθελμπουργκ του Ουέσσεξ μερικές φορές συγχέεται με την Έθεμπουργκ του Κεντ σύζυγο του Έντουιν της Νορθουμβρίας που ίδρυσε το μοναστήρι του Λίμινγκ στο Κεντ. Η Έθελμπουργκ ήταν μια από τις σημαντικές φυσιογνωμίες στο έργο της Τζούντυ Σικάγο (γεν. 1939) Το Δείπνο που αναφέρεται σε σημαντικές ιστορικές γυναικείες φυσιογνωμίες, είναι ένα από τα 999 ονόματα που εμφανίζονται στο Δάπεδο της Κληρονομιάς. Στο "Δείπνο" ο χαρακτήρας της Έθελμπουργκ αποτελεί έναν συνδυασμό της Έθελμπουργκ του Ουέσσεξ και της Έθελμπουργκ του Κεντ.

Ο Κοσμάς Βίδος έγραψε μετά την πρεμιέρα πως "αν και είναι νωρίς για να κρίνει κανείς το αποτέλεσμα, η πρώτη γεύση είναι αρκετά γλυκιά και μας άνοιξε την όρεξη για τη συνέχεια." Ο Βίδος αναφέρει επίσης ότι η σειρά στρέφεται σε μεγάλα κοινωνικά θέματα όπως οι οικογενειακές σχέσεις, οι αγωνίες της σύγχρονης γυναίκας και άλλα. "Το χιούμορ που διαθέτει άφθονο ο Καπουτζίδης έρχεται για να ελαφρύνει την ατμόσφαιρα, είναι όμως αυτή τη φορά αρκετά πικρό, απόλυτα ταιριαστό με τους πικρούς καιρούς που ζούμε."

Στον Ροδόκηπο εγκαταστάθηκαν πρόσφυγες μετά την μικρασιατική καταστροφή το 1922 οι περισσότεροι εκ των οποίων προήλθαν απο τον Γκιούλμπαξε(Gulbahce) της χερσονήσου της Ερυθραίας της Μικράς Ασίας απέναντι απο τη Σμύρνη. Σύμφωνα με την Επιτροπή Αποκαταστάσεως Προσφύγων (ΕΑΠ) το 1928 στον Ροδόκηπο εγκαταστάθηκαν 27 οικογένειες προσφύγων συνολικού πληθυσμού 96 κατοίκων. Ο πληθυσμός του οικισμού ήταν καθαρά προσφυγικός.
Η σειρά είχε ανανεωθεί για δεύτερο κύκλο επεισοδίων, ο οποίος ήταν προγραμματισμένος να ξεκινήσει να προβάλλεται τον Ιανουάριο του 2016. Τα γυρίσματα της σειράς θα γίνονταν από τον Ιούλιο μέχρι τον Σεπτέμβριο του 2015, όπως δήλωσε ο σεναριογράφος της σειράς, Γιώργος Καπουτζίδης στην εκπομπή της Ναταλίας Γερμανού, NaMaSte. Λόγω όμως των πολιτικών εξελίξεων μέσα στο καλοκαίρι του 2015 και την επιβολή του ελέγχου κεφαλαίων στις τράπεζες (capital control), η παραγωγή και τα γυρίσματα δεν ήταν εφικτό να γίνουν και έτσι αναβλήθηκαν για μετά το Πάσχα του 2016. Αυτό είχε ως αποτέλεσμα, ο δεύτερος κύκλος της σειράς να μην μπορεί να προβληθεί τη σεζόν 2015-16 και να μεταφερθεί στη σεζόν 2016-17. Λόγω όμως των πολιτικών και οικονομικών εξελίξεων στο κανάλι, η σειρά πήρε αναβολή με άγνωστο το αν και πότε θα ολοκληρωθεί.

Το κόκκινο πάντα εμφανίζεται στον κινηματογράφο στην μορφή του δασκάλου Μάστερ Σίφου στις ταινίες κινούμενων σχεδίων με τίτλο Κουνγκ Φου Πάντα.

Σύμφωνα με δημοσιεύματα, ο Παύλος εργαζόταν στην Global Family Partners, η οποία ενδιαφερόταν για την εξαγορά του Ιπποδρομιακού στοιχήματος στην Ελλάδα το 2014. Σύμφωνα με το Βήμα «Στην ιστοσελίδα του GFP εμφανίζεται ως εταίρος του σχήματος και ο κ. Παύλος Γλύξμπουργκ, πρωτότοκος γιος του τέως βασιλιά της Ελλάδας Κωνσταντίνου Γλύξμπουργκ. Αναφέρεται μάλιστα ότι αξιοποίησε γνωριμίες-«κλειδιά» του οικογενειακού του περιβάλλοντος και τη δεκαπενταετή εμπειρία του ως συμβούλου και διαχειριστή κεφαλαίου για λογαριασμό οικογενειών, κάτι που είχε ως αποτέλεσμα τη συγκέντρωση επενδυτικού κεφαλαίου άνω του 1 δισ. ευρώ».

Ο Ινν (Inn) είναι ποταμός της Ελβετίας, της Αυστρίας και της Γερμανίας. Είναι δεξιός παραπόταμος του Δούναβη και έχει μήκος 517 χλμ. Η λεκάνη απορροής του ανέρχεται σε 25.700 τετραγωνικά χλμ. Το ψηλότερο σημείο της λεκάνης απορροής του είναι η κορυφή Πιζ Μπερνίνα, σε υψόμετρο 4.049 μέτρων.

Το Τσιτάου Zittau είναι πόλη στο νοτιοανατολικό τμήμα του ομόσπονδου κρατιδίου της Σαξονίας, στη Γερμανία, κοντά στα σύνορα της Γερμανίας, της Πολωνίας και της Τσεχίας. Είναι τμήμα της περιφέρειας του Γκέρλιτζ. Από τις 31 Ιουλίου 2012, η πόλη έχει πληθυσμό 27.506. κατοίκων.

Υπάρχει μεγάλη ποικιλία αρχαιολογικών αποδεικτικών στοιχείων που τοποθετούν την Βουθόη στους αρχαιότερους αστικούς οικισμούς της Αδριατικής Θάλασσας. Σημαντικά αποδεικτικά στοιχεία παρέχονται από ιστορικές αναφορές που χρονολογούνται από τον 5ο αιώνα π.Χ. και παρατίθενται παρακάτω.

Άλλοι ήρθαν με πλοία οι περισσότεροι με τα πόδια αφού διέσχιζαν βουνά με χιόνια περπατώντας μέσα από κακοτράχαλα μονοπάτια σε απόλυτη ησυχία μην γίνουν αντιληπτοί. Για να γλιτώσουν την χαντζάρα του φονιά, τον ληστή τον βιαστή, ιστορίες που όταν σου τις περιγράφουν παγώνουν την καρδιά. Ατέλειωτα χιλιόμετρα με πυξίδα την πατρίδα

Ο Κωνσταντίνος Ρωμαίος (Βούρβουρα Αρκαδίας, 1874 - 1966, Αθήνα), ήταν Έλληνας αρχαιολόγος, ο πρώτος καθηγητής κλασικής αρχαιολογίας του Αριστοτελείου Πανεπιστημίου Θεσσαλονίκης, Ακαδημαϊκός και πρόεδρος της Ακαδημίας Αθηνών.

Ο Τρίτων κατανοεί την αγάπη που τρέφει η κόρη του για τον Πρίγκιπα και δέχεται τον γάμο τους, ο οποίος γίνεται πάνω σε ένα καράβι. Στο τέλος της ταινίας, η Άριελ και ο Έρικ σαλπάρουν με το πλοίο.
Αρχιμανδρίτης Χρυσόστομος Παπασαραντόπουλος, αναμνηστικός τόμος Ελληνικής Εταιρείας Ορθοδόξου Εξωτερικής Ιεραποστολής, Θεσσαλονίκη 1974. Επιμέλεια: Π. Δ. Παπαδημητρακόπουλου

Στην Ανγκόλα διεξάγονται εκλογές για Κοινοβούλιο σε πανεθνικό επίπεδο. Η Εθνοσυνέλευση απαρτίζεται από 220 μέλη, τα οποία εκλέγονται με αναλογικό σύστημα και η θητεία τους είναι τετραετής. Δικαίωμα ψήφου έχουν όσες και όσοι είναι ηλικίας 18 ετών και άνω. Στις 21 Ιανουαρίου 2010 εγκρίθηκε από το κοινοβούλιο ένα νέο Σύνταγμα, με βάση το οποίο καταργήθηκε το αξίωμα του Πρωθυπουργού και αντικαταστάθηκε από το αξίωμα του Αντιπροέδρου.

Στη συνέχεια, ο Βασιλιάς Τρίτων ακολουθεί την Άριελ μέχρι τη σπηλιά που βάζει τα πράγματα των ανθρώπων, συμπεριλαμβανομένου και ενός αγάλματος του Πρίγκιπα που έπεσε από το πλοίο που καταστράφηκε. Βλέποντας τι του έκρυβε τόσα χρόνια η κόρη του, ο Τρίτων καταστρέφει τα περισσότερα έργα που είχε αποθηκεύσει η Άριελ στη σπηλιά και τη διατάζει να μην ξαναβγεί ποτέ στη στεριά. Λίγο αργότερα, δυο χέλια ονόματι Φλότσαμ και Τζέτσαμ πλησιάζουν την νεαρή πριγκίπισσα και της λένε πως μπορεί να πάει στην Κακιά Μάγισσα της Θάλασσας, Ούρσουλα, ώστε να λύσει όλα της τα προβλήματα. Η Άριελ αρχικά διστάζει, διότι η Ούρσουλα ήθελε πολλές φορές να κλέψει την Τρίαινα του πατέρα της ώστε να γίνει αυτή η Βασίλισσα. Ωστόσο, παρά την προσπάθεια του Φούσκα να την αποτρέψει, πηγαίνει στο κρησφύγετο της Κακιάς Μάγισσας.

Ένας καταστροφικός σεισμός χτύπησε τη Μπούντβα στις 15 Απριλίου 1979. Ένα μεγάλο μέρος της παλιάς πόλης καταστράφηκε, αν και μετέπειτα σχεδόν όλα τα κτίρια αποκαταστάθηκαν στην αρχική τους μορφή.

Ο Αλεξάντερ Ρίμπακ Iγκορίγιεβιτς (Alexander Igorjevitsj Rybak, 13 Μαΐου 1986) είναι Λευκορώσος-Νορβηγός βιολονίστας, τραγουδιστής, συνθέτης, ηθοποιός και μοντέλο. Αναδείχθηκε νικητής στον Διαγωνισμό Τραγουδιού της Eurovision του 2009, με το τραγούδι Fairytale στη Μόσχα. Σήμερα ζει στο Νεσόντεν (Nesodden) έξω από την νορβηγική πρωτεύουσα, Όσλο.

Ως Έλληνες παλαιοημερολογίτες ή Γνήσιοι Ορθόδοξοι Χριστιανοί (Γ.Ο.Χ.) αυτοαποκαλούνται οι Ορθόδοξοι Χριστιανοί σε Ελλάδα και ελληνική ομογένεια οι οποίοι εξακολουθούν να τηρούν την εκκλησιαστική παράδοση του πατρώου εκκλησιαστικού εορτολογίου και ημερολογίου. Οι όροι παλαιοημερολογίτες και παλαιοημερολογιτισμός (όπως και οι έννοιες νεοημερολογίτες και νεοημερολογιτισμός) υφίστανται από το 1924, χρονιά κατά την οποία η Εκκλησία της Ελλάδος αναθεώρησε το έως τότε ισχύον Ιουλιανό ημερολόγιο, ώστε να συμπίπτει με το νέο, Γρηγοριανό ημερολόγιο που είχε υιοθετήσει η πολιτεία. Τότε οι Παλαιοημερολογίτες αποσχίστηκαν από την κρατούσα εκκλησία (των Νεοημερολογιτών), επειδή θεώρησαν την αλλαγή του ημερολογίου ως πρώτο βήμα για την υποταγή των Ορθοδόξων στον Πάπα και ότι η επίσημη εκκλησία υπέπεσε στην αίρεση του οικουμενισμού. Σήμερα, υπάρχουν αρκετές παρατάξεις Γ.Ο.Χ. εντός και εκτός Ελλάδος, οι οποίες ακολουθούν το παλαιό Ιουλιανό ημερολόγιο, το οποίο υπολείπεται από το Γρηγοριανό ημερολόγιο κατά 13 ημέρες (αυτό ισχύει μέχρι το 2100).
Ο Ιερός Ναός Μιχαήλ Αρχαγγέλου (Επισκοπή Κισάμου). Από τα σημαντικότερα παλαιοχριστιανικά μνημεία της Κρήτης, με τοιχογραφικό διάκοσμο και ψηφιδωτό δάπεδο, ο ναός του Αρχαγγέλου Μιχαήλ (Ροτόντα) στον οικισμό της Κάτω Επισκοπής Κισάμου χρονολογείται στο β’ μισό του 6ου αι. Πρόκειται για ένα περίκεντρο οικοδόμημα, το οποίο εγγράφεται σε ορθογώνια κάτοψη και αναπτύσσεται γύρω από βαθμιδωτό εξωτερικά και μαστοειδή εσωτερικά τρούλο. Κατά τη δεύτερη βυζαντινή περίοδο ο ναός χρησιμοποιήθηκε ως καθεδρικός της επισκοπής Κισσάμου.

Οι κριτικοί της περιόδου υποδέχτηκαν την ταινία με ανάμεικτα συναισθήματα (ασκήθηκε επίσης κριτική για το βίαιο της ύφος), αλλά έλαβε την εύνοια των σύγχρονων κριτικών και με την πάροδο των χρόνων απέκτησε θρυλική υπόσταση και πλέον θεωρείται ως μια από τις καλύτερες αμερικανικές ταινίες όλων των εποχών. Έχει επαινεθεί από κριτικούς όπως ο Ρότζερ Έμπερτ των Chicago Sun-Times, τον Τζιν Σίσκελ των Chicago Tribune, τον Βρετανό ιστορικό κινηματογράφου Λέσλι Χάλιγουελ, το Αμερικανικό Ινστιτούτο Κινηματογράφου και από τα περιοδικά Time, The New York Times, Variety, Entertainment Weekly, Empire, Total Film, Film 4 και Sight and Sound. Οι Ρότζερ Έμπερτ και Τζιν Σίσκελ χαρακτήρισαν την ταινία ως την καλύτερη της δεκαετίας του '80 και πλέον θεωρείται από πολλούς ως το μεγαλύτερο αριστούργημα του Σκορσέζε. Το 1990 ταινία επελέγη να φυλαχθεί για διατήρηση στο Εθνικό Αρχείο Κινηματογράφου των ΗΠΑ από την Βιβλιοθήκη του Κογκρέσου, με αιτιολόγηση πως είναι πολιτιστικά, ιστορικά και αισθητικά σημαντική.

Μετά την επανένωση της Γερμανίας το 1990, οι περισσότερες από τις εταιρείες υφασμάτων που είχαν επιβιώσει από την εποχή της Ανατολικής Γερμανίας έκλεισαν μέσα σε λίγα χρόνια εξαιτίας έλλειψης επενδύσεων, αποστραγγίζοντας την πόλη από την οικονομική της δύναμη. Επιπρόσθετα, η επιφανειακή εξόρυξη λιγνίτη στους πρόιποδες των ορέων Τσιτάου σταμάτησε στο μεγαλύτερο τμήμα της. Αν και σημαντικό τμήμα του λιγνίτη ακόμα μεταφέρεται στην Πολωνία.

Κυριάκος Σαφέτας (Δημήτρης Τζουμάκης): Ο Κυριάκος είναι παντρεμένος με την Ελίζα και έχουν ένα γιο, το Μιχάλη. Είναι ο πρόεδρος της Ελληνικής Ομοσπονδίας Κέρλινγκ αλλά τόσα χρόνια έπαιρνε τα χρήματα από τις επιχορηγήσεις και αντί να τα εκμεταλλεύεται για να δημιουργήσει ομάδα, τα χρησιμοποιούσε για προσωπικό του όφελος και για να κτίσει τη δική του αντιπροσωπεία αυτοκινήτων. Όταν η Νίκη με την ομάδα τον βρίσκουν, τον αναγκάζουν να τους ετοιμάσει παγοδρόμιο για τις προπονήσεις τους αλλιώς θα τον καταγγείλουν στην αστυνομία για κατάχρηση δημοσίου χρήματος. Μην έχοντας άλλη επιλογή, το κάνει.

Κώστας Λάππας, 2004: Πανεπιστήμιο και φοιτητές στην Ελλάδα κατά τον 19ο αιώνα, Κώστας Λάππας, Ιστορικό Αρχείο Ελληνικής Νεολαίας, 39, Αθήνα, Γενική Γραμματεία Νέας Γενιάς, 2004

Ένα από τα σημαντικότερα εμπορικά αγαθά αυτής της πρώιμης εποχής του 16ου αιώνα ήταν η μπύρα. Αργότερα, κατά τον 18ο και 19ο αιώνα έγιναν σημαντικά και τα υφάσματα, παράδοση κοινή στην περιοχή της Άνω Λουσατίας.
Τα αβγά εκκολάπτονται στο παχύ έντερο. Οι σκώληκες ωριμάζουν σε 2-4 εβδομάδες και ζουν 2 μήνες. Το ένα τρίτο των λοιμώξεων είναι ασυμπτωματικές. Το συχνότερο σύμπτωμα είναι ο ερεθισμός και η φαγούρα του πρωκτού. Μερικές φορές ο κνησμός είναι σοβαρός και μπορεί να παρατηρηθούν δευτερογενείς βακτηριακές μολύνσεις. Σπάνια οι οξύουροι μεταναστεύουν σε άλλες περιοχές του σώματος όπως στον ουρογεννητικό σωλήνα των γυναικών με αποτέλεσμα την πρόκληση κολπίτιδας.

Επιτάφιος στον Κοραή: «Λόγος επιτάφιος ο οποίος εκφωνήθη εις την θανήν του Δ.Α. Κοραή εις του 1833 Απριλίου 8 Ε.Ν.», περιοδικό Le Polyglotte, τεύχος 2, Παρίσι 1833

Η Μπούντβα έχει ένα τυπικό μεσογειακό κλίμα, με ζεστά καλοκαίρια και ήπιους χειμώνες. Περίπου 230 είναι οι ηλιόλουστες μέρες ετησίως. Οι υψηλότερες θερμοκρασίες το καλοκαίρι κυμαίνονται από 24 έως 32°C και το χειμώνα από 8 έως 14°C. Η μέση θερμοκρασία το καλοκαίρι είναι 25°C και το χειμώνα 9,3°C. Η θερμοκρασία της θάλασσας τους καλοκαιρινούς μήνες φτάνει μέχρι τους 25°C.

Μετά τη διανομή των φέουδων καθορίστηκαν οι στρατιωτικές υπηρεσίες που αυτοί θα πρόσφεραν. Όλοι οι υποτελείς (βασάλοι) όφειλαν να στρατεύονται για υπηρεσία στο στρατόπεδο και να μένουν εκεί 4 μήνες, υπηρεσία στη φρουρά άλλους 4 μήνες και τους τελευταίους 4 μήνες να παραμένουν στα σπίτια τους, πάντοτε έτοιμοι όμως για διαταγές από τον άρχοντά τους. Εκτός από τη Μεγάλη Κούρτη υπήρχε και μια δεύτερη, η Κούρτη των Burgesses (των αστών), με πρόεδρο οριζόμενο από τον ηγεμόνα, που είχε τον τίτλο του υποκόμη. Αυτή η κούρτη ασχολιόταν με τη συζήτηση και επίλυση αστικών διαφορών, με δύο δικαστήρια στη Γλαρέντζα και την Ανδρούσα. Αλλά και κάθε βαρώνος είχε από μια κούρτη που μαζί με τους γέροντες της βαρωνίας του εκδίκαζαν τοπικές υποθέσεις. Από τον κώδικα των «Ασσιζών της Αυτοκρατορίας της Ρωμανίας» μαθαίνουμε για τη διαίρεση της κοινωνίας. Ανώτατος άρχων ήταν ο ηγεμόνας, μετά οι 12 βαρώνοι, μετά οι μεγάλοι και μικροί υποτελείς ή λίζιοι, οι ελεύθεροι υπήκοοι και οι δουλοπάροικοι. Στην οργάνωση αυτή υπάρχει ενός είδος δημοκρατίας για τους ανώτερους της κοινωνίας, αφού ο ηγεμόνας δεν ήταν «ελέω Θεού» αφέντης αλλά η εξουσία του περιοριζόταν από αυτή των βαρώνων και των λήζιων, οι οποίοι μπορούσαν να ελέγχουν την εξουσία αλλά και να ελέγχονται από αυτή. Επίσης και οι γυναίκες είχαν το δικαίωμα να κληρονομούν τις γαίες του θανόντος συζύγου τους αλλά και να τους διαδέχονται στο θρόνο - κάτι που ήταν αντίθετο από τον πατροπάραδοτο Σάλιο Νόμο (το αρχαίο δίκαιο των Σάλιων Φράγκων, μιας από τις έξι φυλές των Φράγκων, εγκατεστημένη στον κάτω Ρήνο. Ο Σάλιος νόμος είχε διατάξεις αστικού και ποινικού δικαίου και δικονομίας και δέχτηκε αργότερα προσθήκες από τον εκχριστιανισμό των Φράγκων).

Σε περίοδο ειρήνης όπου υφίστανται φιλικές σχέσεις μεταξύ δύο κρατών η αμοιβαία εκπροσώπηση δια των παραπάνω υπαλλήλων των διπλωματικών σχέσεων καθίστανται αναγκαία για την άμεση διεκπεραίωση διαφόρων θεμάτων ή επίλυσης αναφυομένων ζητημάτων. Κάθε διακοπή της εκπροσώπησης αυτής αποτελεί και διακοπή των διπλωματικών σχέσεων.
Η Αλάσκα είναι πολιτεία των Ηνωμένων Πολιτειών της Αμερικής, που συνορεύει στα ανατολικά με τον Καναδά, στα δυτικά με τη Ρωσία και βρέχεται από τον Αρκτικό και τον Ειρηνικό ωκεανό. Η Αλάσκα ανήκε στη Ρωσία έως το 1867, χρονιά κατά την οποία πωλήθηκε στις ΗΠΑ, από τον τσάρο Αλέξανδρο Β΄ έναντι του ποσού των 7.200.000 δολαρίων και το 1959 ανακηρύχθηκε ομόσπονδη πολιτεία τους. Η εξερεύνηση της άρχισε το 1741 από το Βίτους Μπέρινγκ, για λογαριασμό της Ρωσίας. Τη συνέχισε το 1778 ο Τζέιμς Κουκ και στις αρχές του 19ου αιώνα αποστολές εξερεύνησαν τις ακτές από τον Ειρηνικό ως τον Βόρειο Παγωμένο ωκεανό. Η συστηματική εξερεύνηση της Αλάσκας και ο αποικισμός της που ακολούθησε οφείλονται κυρίως στους Σιβηριανούς και Αμερικανούς κυνηγούς, οι οποίοι από το 1784 ίδρυσαν εταιρίες για το κυνήγι ζώων και την πώληση γουναρικών.

Στα 1836, ο βασιλιάς Όθων, επιστρέφοντας από το Μόναχο μετά το γάμο του με την Αμαλία, χρησιμοποίησε ως προσωρινή κατοικία τη «Μεγάλη Οικία» Βούρου στην τότε οδό Νομισματοκοπείου και ήδη Παπαρρηγοπούλου αριθ. 7 και τη διπλανή οικία του Γ. Αφθονίδη (που δεν υπάρχει σήμερα), συνδέοντας μεταξύ τους με στοά τα δύο αυτά αρχοντικά. Ο Όθων και η Αμαλία έμειναν σ' αυτό το «Παλιό Παλάτι», όπως το αποκαλούσαν αργότερα οι Αθηναίοι, από το 1836 μέχρι το 1843. Διαμόρφωσαν μάλιστα και ένα κήπο μπροστά στο παλάτι, από τον οποίο προήλθε ο σημερινός κήπος της Πλατείας Κλαυθμώνος.

Η Τιμ Εξτρίμ άρχισε μια αντιπαλότητα με τους Τεστ & Άλμπερτ, που είχαν ως μάνατζερ την Τρις Στράτους. Η Λίτα άρχισε μια κόντρα με την Στράτους, η οποία διήρκεσε για τα επόμενα χρόνια. Τον Αύγουστο του 2000, η Λίτα άρχισε μια κόντρα με τη πρωταθλήτρια Στέφανι Μακμάν Χέλμσλι και σύντομα, η Λίτα έγινε η νέα Πρωταθλήτρια Γυναικών. Κατάφερε να κρατήσει το πρωτάθλημα για 73 ημέρες. Στις αρχές του 2001, άρχισε μια κόντρα με τον Ντιν Μαλένκο, το οποίο νίκησε αφού παρέμβηκε ο Ματ Χάρντι. Μετά από τον αγώνα, η Λίτα φίλησε τον Ματ και εκτός της πραγματικής σχέσης που είχαν τότε, έγιναν ζευγάρι και στα σενάρια του WWE. Στα τέλη του 2001, ο Ματ ήρθε σε ρήξη με τον αδερφό του, Τζεφ και ήρθαν αντιμέτωποι σε έναν αγώνα, όπου διαιτητής ήταν η Λίτα. Ο Ματ έχασε και έριξε το φταίξιμο στη Λίτα, με αποτέλεσμα να τελειώσει η (σεναριακή) σχέση τους. Στη WrestleMania 18, η Λίτα διεκδίκησε ανεπιτυχώς το Γυναικείο Πρωτάθλημα, ενάντια στις Τζαζ και Τρις Στράτους.

Οι περισσότεροι κάτοικοι είναι Χριστιανοί σε ποσοστό άνω του 90% του συνολικού πληθυσμού. Το ένα τρίτο του πληθυσμού είναι Πρεσβυτεριανοί. Υπάρχουν και Ρωμαιοκαθολικοί αλλά και πιστοί της Εκκλησίας της Μελανησίας, σε ποσοστό 15% αμφότεροι.
Μετά το τέλος του πολέμου, η Κοινοπραξία κρίθηκε ως "ιδιαίτερα διεφθαρμένη και, κατά συνέπεια, επικίνδυνη" για να συνεχίσει να υφίσταται. Διαλύθηκε οριστικά το 1951 αρχικά σε 12 εταιρείες, από τις οποίες οι μεγαλύτερες BASF, Agfa, Bayer και Hoechst συνέχισαν να υπάρχουν (η τελευταία συγχωνεύθηκε με τη γαλλική Rhone-Poulenc σχηματίζοντας τη σημερινή Aventis). Εικοσιτέσσερεις από τους διευθυντές ή διευθύνοντες συμβούλους της Κοινοπραξίας δικάστηκαν στην επιλεγόμενη Δίκη της IG Farben και καταδικάστηκαν σε ποινές από ένα έως επτά χρόνια φυλάκισης. Ωστόσο, οι περισσότεροι μετά την αποφυλάκισή τους ανέλαβαν εκ νέου διευθυντικές θέσεις στις εταιρείες που προέκυψαν από τη διάλυση της Κοινοπραξίας.

Παντελής Παππάς (Αντώνης Σταμόπουλος): Ο Παντελής είναι ο μεγαλύτερος γιος της Φρόσως και του Θόδωρα. Είναι κλεισμένος στον εαυτό του και δεν μιλάει πολύ, ενώ μοιράζεται τις ίδιες αντιλήψεις με τον πατέρα του. Η συμπεριφορά του ανησυχεί τη Φρόσω, ιδιαίτερα όταν βρίσκει μια σημαία του ναζισμού με τη σβάστικα στο δωμάτιό του. Κάνει παρέα με μεγαλύτερους, οι οποίοι όταν βρίσκουν ευκαιρία κτυπάνε άσχημα τους μετανάστες. Δεν του αρέσει που η μητέρα του κάνει παρέα με τις μετανάστριες της γειτονιάς και ένα βράδυ, καίει το μαγαζί της Γκρέις.

Παράλληλα, κύριο μέλημά της είναι η ανάδειξη και η ενίσχυση του δεσμού μεταξύ των βιολογικών και τεχνολογικών εφαρμογών με τις κοινωνικές και ηθικές αξίες που διέπουν την κοινωνία και τη νομοθεσία που ισχύει στον ελληνικό αλλά και το διεθνή χώρο. Παρακολουθεί τις τρέχουσες εξελίξεις στη Βιοηθική, δηλαδή την πρόοδο στη Βιολογία, στη Γενετική και στην Τεχνολογία γενικότερα και τις επεξεργάζεται με γνώμονα τις ηθικές και νομικές τους προεκτάσεις.

Luciana d'Arcangeli. "The Films of Matteo Garrone: Italian Cinema Is Not Embalmed" in William Hope (ed) "Italian Film Directors in the New Millennium". Cambridge, Cambridge Scholars Press, 2010, pp. 175–187

Ο Γνώμων κι o Διαβήτης είναι το περισσότερο αναγνωρίσιμο σύμβολο του Ελευθεροτεκτονισμού. Ο γνώμων κι ο διαβήτης είναι αρχιτεκτονικά εργαλεία, και χρησιμοποιούνται στον Ελευθεροτεκτονισμό, συμβολικά για να διδάξουν ηθικά μαθήματα. Οι πρακτικοί τέκτονες χρησιμοποιούσαν τον γνώμονα και το διαβήτη για να διευθετούν τις ορθές γωνίες των κτιρίων και τον διαβήτη για να καθορίζουν τα όρια και τις αναλογίες των τμημάτων των οικοδομών τους. Συμβολικά: Ο Γνώμωνας έχει να κάνει με το γήινο διότι εφάπτεται της Γης Ο Διαβήτης έχει να κάνει το ουράνιο - πνευματικό, διότι από ψηλά σχεδιάζει (Αεί ο Θεός ο Μέγας γεωμετρεί)
Υπάρχουν πολλοί διαφορετικοί τρόποι διατύπωσης του νόμου της αμοιβαιότητας. Οι πρώτοι νόμοι, που ανακαλύφθηκαν τον 19ο αιώνα εκφράζονταν ως προς το σύμβολο ν-οστού υπολοίπου (p/q), γενικεύοντας το σύμβολο του τετραγωνικού υπολοίπου, όταν δηλαδή ένας πρώτος αριθμός είναι η ν-οστή δύναμη ενός υπολοίπου modulo ενός άλλου πρώτου, και έδινε την σχέση μεταξύ των (p/q) και (q/p). Ο Χίλμπερτ αναδιατύπωσε τους νόμους της αμοιβαιότητας ισχυρίζοντας ότι ένα γινόμενο ως προς p του συμβόλου Χίλμπερτ (a,b/p) που παίρνει τιμές μοναδιαίων ριζών, ισούται με 1. Ο Έμιλ Άρτιν επίσης αναδιατύπωσε τους νόμους της αμοιβαιότητας δηλώνοντας πως το σύμβολο του Άρτιν από ιδεώδη προς τα στοιχεία μίας ομάδας Γκαλουά είναι τετριμμένο σε συγκεκριμένες υποομάδες. Διάφορες πιο πρόσφατες γενικεύσεις εκφράζουν τους νόμους της αμοιβαιότητας χρησιμοποιώντας ομάδες συνομολογίας, ομάδες adelic ή αλγεβρικές Κ-ομάδες ενώ η σχέση αυτών με τον τετραγωνικό νόμο αμοιβαιότητας, μπορεί δύσκολα να βρεθεί.

Στο Μέγα Ετυμολογικόν, έργο του 11ου αιώνα, αναφέρεται ότι η Βουθόη χτίστηκε στην Ιλυρρική από τον Κάδμο, όταν αυτός έφυγε πάνω σε ζεύγος βοδιών από τις Θήβες, ενώ επισημαίνεται και ότι ονομάζεται Βουθοίη από τον Σοφοκλή σε έργο του..

Η Γερμανική Επανάσταση ή Νοεμβριανή Επανάσταση (Γερμανικά: Novemberrevolution) ήταν μια πολιτική σύγκρουση στη Γερμανική Αυτοκρατορία στο τέλος του Πρώτου Παγκοσμίου Πολέμου που είχε ως αποτέλεσμα την αντικατάσταση της συνταγματικής μοναρχίας του γερμανικού Kaiserreich από μια κοινοβουλευτική δημοκρατία. Η επαναστατική περίοδος κράτησε από το Νοέμβριο του 1918 μέχρι την ίδρυση, τον Αύγουστο του 1919, μιας δημοκρατίας που αργότερα έγινε γνωστή ως Δημοκρατία της Βαϊμάρης.

Το 1975, ο Στυλιανός Χαρκιανάκης εξελέγη Αρχιεπίσκοπος Αυστραλίας και Έξαρχος Ωκεανίας. Κατέχοντας αυτή τη θέση, συμμετείχε σε αρκετούς διαλόγους μεταξύ της Ορθοδοξίας και άλλων Χριστιανικών ομάδων. Η πλέον περίοπτη θέση που κατείχε ήταν αυτή του αντιπροέδρου του θεολογικού διαλόγου με τη Ρωμαικαθολική Εκκλησία, αλλά και ως αντιπρόεδρος με τις Αγγλικανικές εκκλησίες.

Το 1859 ο Σταμάτιος Δεκόζης Βούρος έχτισε δίπλα στο σπίτι του, στον αριθ. 5 της οδού Παπαρρηγοπούλου, ένα δεύτερο αρχοντικό, για κατοικία του γιου του Κωνσταντίνου Βούρου, σε σχέδια του αρχιτέκτονα Γεράσιμου Μεταξά, που σώζεται μέχρι σήμερα.
Τα συρματόσχοινα (wire ropes) κατασκευάζονται από γαλβανισμένα χαλύβδινα σύρματα μεγάλης αντοχής (130 εως 180 Kp/mm2). Πολλά σύρματα αφού τυλιχθούν ελικοειδώς γύρω από κεντρικό πυρήνα, τη λεγόμενη "μήτρα", που είναι από κεδρωτό καννάβινο σχοινί, σχηματίζουν δέσμες που λέγονται "έμβολα" ή κλώνοι. Ο αριθμός των συρμάτων σε κάθε έμβολο ποικίλλει (7, 12, 19, 24, 30, 37 και 61). Πολλές δέσμες, έμβολα, συνήθως 6 (εως 8) αφού ελιχθούν πάλι γύρω από ένα κεδρωτό καννάβινο σχοινί, λεγόμενη "μήτρα εμβόλων", σχηματίζουν το πολύκλωνο καλώδιο το γνωστό συρματόσχοινο. Κατασκευάζονται συρματόσχοινα και με 7 ή 8 έμβολα σπάνια όμως με 9. Η "μήτρα εμβόλων" δεν αυξάνει την αντοχή, αλλά συντελεί στην ευλυγισία, τη διατήρηση του σχήματος και τη λίπανση του συρματοσχοίνου. Όσα περισσότερα σύρματα αποτελούν το έμβολο τόσο πιο ευλύγιστο είναι το συρματόσχοινο. Ανάλογα με την φορά περιστροφής των δεσμών διακρίνουμε δεξιόστροφα και αριστερόστροφα συρματόσχοινα. Το πάχος των συρμάτων κυμαίνεται από 0,4 mm ως 2,4 mm για λόγους ευκαμψίας του καλωδίου. Η μήτρα των εμβόλων μπορεί να είναι και απο άλλη φυτική ή συνθετική ύλη.

Η Τσερνομόρετς Μπουργκάς (Βουλγάρικα: Черноморец Бургас)είναι ποδοσφαιρικός σύλλογος με έδρα την πόλη Μπουργκάς στην Βουλγαρία. Έδρα της ομάδας είναι το γήπεδο του γαλάζιο 18.037 θέσεων.

Τα κόκκινα πάντα είναι σε θέση να αναπαραχθούν σε περίπου 18 μήνες της ηλικίας, και είναι πλήρως ώριμα σε δύο με τρία χρόνια. Και τα δύο φύλα μπορούν να ζευγαρώσουν με περισσότερους από έναν σύντροφο κατά τη διάρκεια της περιόδου ζευγαρώματος από τα μέσα Ιανουαρίου έως τις αρχές Μαρτίου. Λίγες μέρες πριν από τη γέννηση, τα θηλυκά αρχίζουν να συλλέγουν υλικά, όπως, γρασίδι και φύλλα, για να χτίσουν μια φωλιά, η οποία βρίσκεται συνήθως σε μια κουφάλα δέντρου ή σε μια ρωγμή βράχου. Μετά από μια περίοδο κύησης 112 - 158 ημέρες, το θηλυκό γεννά στα μέσα Ιουνίου έως τα τέλη Ιουλίου έως τέσσερα μικρά τα οποία είναι τυφλά και κουφά. Επίσης ζυγίζουν 110-130 γραμμάρια το καθένα. Μετά τη γέννηση, η μητέρα καθαρίζει τα μικρά. Τα μικρά αρχίζουν να ανοίγουν τα μάτια τους σε περίπου 18 ημέρες μετά την γέννησή τους. Σε περίπου 90 μέρες, βγάζουν την γούνα τους με χρωματισμό όπως των ενηλίκων, και αρχίζουν να βγαίνουν έξω από τη φωλιά τους. Μπορούν επίσης να αρχίσουνε να τρώνε στερεές τροφές. Τα μικρά μένουν με τη μητέρα τους μέχρι την επόμενη γέννα. Ο μέσος όρος ζωής είναι μεταξύ οκτώ και 10 χρόνια, αλλά τα περισσότερα άτομα έχουν φτάσει τα 15 έτη.

Η Νίκη Αγγελίδου (Σμαράγδα Καρύδη) είναι μια χωρισμένη μητέρα δύο παιδιών, η οποία ψάχνει εδώ και τρία χρόνια να βρει δουλειά, αλλά δεν τα καταφέρνει γιατί κανείς δεν την προσλαμβάνει. Παρακολουθώντας τηλεόραση, ανακαλύπτει ένα άθλημα που παίζεται στον πάγο, το κέρλινγκ (curling), το οποίο είναι τελείως άγνωστο στην Ελλάδα. Βλέποντας ότι κάποιος μπορεί να ξεκινήσει ως αθλητής κέρλινγκ ανεξαρτήτως ηλικίας, αποφασίζει να δημιουργήσει την πρώτη Εθνική Ομάδα Κέρλινγκ για την Ελλάδα.

Δεδομένα για το NGC 194 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά)
Ο λεγόμενος περγαμηνός χάρτης είναι απομίμηση της ζωικής περγαμηνής. Παρασκευάζεται με εμβάπτιση χαρτοπολτού που έχει παραχθεί σε λεπτά φύλλα για κάποια δευτερόλεπτα μέσα σε θειϊκό οξύ, περιεκτικότητας 70-84%, και στη συνέχεια ακολουθεί άμεση προσεκτική πλύση αυτών με νερό.

Γενικότερα, η περίοδος μεταξύ 1924 και 1930 ήταν εξαιρετικά παραγωγική για τον Ρεσπίγκι, καθώς έγραψε μερικά από τα σημαντικότερα έργα του, κυρίως για ορχήστρα. Αν και ο Ρεσπίγκι ήταν ένα από τα ηγετικά μέλη της «Γενιάς του 1880» (Generazione dell'Ottanta), μαζί με τους Καζέλα, Μαλιπιέρο και Πιτσέτι, οι οποίοι ήταν γνωστοί κυρίως ως συνθέτες ορχηστρικής και ενόργανης μουσικής, έγραψε και φωνητικά έργα, μεταξύ αυτών εννέα όπερες που κάλυψαν ολόκληρη τη σταδιοδρομία του. Η όπερα Η Φλόγα (La Fiamma, 1934) είναι η γνωστότερη του συνθέτη αλλά, τόσο ο ίδιος όσο και σύζυγός του, θεωρούσαν την όπερα Η Βυθισμένη Καμπάνα (La Campana Sommersa) το απόγειο των δημιουργικών δυνάμεων του Ρεσπίγκι και την καλύτερη δουλειά του.

Το 2013 για πρώτη φορά δημιουργήθηκε και έλαβε χώρα ολοκληρωμένο εκπαιδευτικό πρόγραμμα σεμιναρίων στη θεματολογία της Βιοηθικής από τον Ιανουάριο μέχρι και τον Ιούνιο. Τα σεμινάρια κάλυψαν τομείς όπως η ευθανασία, οι μεταμοσχεύσεις, οι γενετικά τροποποιημένοι οργανισμοί, η έκτρωση, η σχέση ιατρού-ασθενή, οι κλινικές μελέτες, οι Νευροεπιστήμες, η μεταχείριση των ζώων κ.α.

Ο αριθμός των εκδοθέντων τευχών του περιοδικού υπερβαίνει τα 550 και των δημοσιευμένα άρθρα είναι άνω των 7.000, ενώ το επιτυχημένο παράδειγμά του έχει βρει μιμητές και μεταξύ νεώτερων ελληνικών περιοδικών με αντίστοιχο περιεχόμενο.

Το 1606 έφτασαν στο νησί και οι πρώτοι Ευρωπαίοι, με επικεφαλής τον Πέδρο Φερνάντες ντε Κιρός και το Λουίς Βάες ντε Τόρες. Το 19ο αιώνα Γάλλοι ίδρυσαν οικισμούς στη Φρανσβίλ, η οποία κήρυξε την ανεξαρτησία της το 1889 και έγινε το πρώτο αυτοκυβερνώμενο έθνος που εφάρμοσε την καθολική ψηφοφορία χωρίς διακρίσεις ανά φυλή ή φύλο. Παρ' ότι το μεγαλύτερο ποσοστό του πληθυσμού ήταν αυτόχθονες και πολύ λίγοι (λιγότεροι από 50) ήταν οι λευκοί, μόνο στους τελευταίους επιτράπηκε να μπορούν να αναλαμβάνουν πολιτικά αξιώματα. Ένας από τους εκλεγμένους προέδρους ήταν Αμερικανός πολίτης- επειδή γεννήθηκε στις ΗΠΑ-, ο Ρ.Ντ. Πολκ.

Το 1381, το όνομα Μπράτουνατς αναφέρεται για πρώτη φορά λόγο του άμεσου δρόμου μέσω του Μπράτουνατς από την Βοσνία και Ερζεγοβίνη προς τη Σερβία. Εκείνη την εποχή, το Μπράτουνατς αποτελούταν από πέντε σπίτια και είχε πληθυσμό περίπου 30 κατοίκων. Το 1927, το Μπράτουνατς έγινε δήμος για πρώτη φορά.

Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
Η Γιώτα Σύκκα αναφέρει ότι η σειρά στα πρώτα της επεισόδια είναι μια ευχάριστη έκπληξη από τον τρόπο που χειρίζεται ο σεναριογράφος το θέμα της Χρυσής Αυγής. "Ο τρόπος που χειρίζεται ο σεναριογράφος-ηθοποιός τη Χ.Α. δεν είναι ο αναμενόμενος. Είναι εύκολο, ειδικά στην τηλεόραση, να παριστάνεις τον χρυσαυγίτη σαν έναν κτηνώδη τύπο. Πιο δύσκολο όμως είναι να δείξεις τον ψυχισμό του και τις αιτίες που τον οδηγούν εκεί. [...] Δεν μπορεί να προβλέψει κανείς τη συνέχεια της σειράς. Η τηλεόραση άλλωστε έχει δείξει πολλές φορές πως μπορεί να αλλοιώσει μέσα από την υπερβολή ακόμη και τις καλές της στιγμές. Εχει όμως ενδιαφέρον ο τρόπος που παρουσιάζει τις δύο οικογένειες ο σεναριογράφος. Την άτολμη μάνα, με τον περιφρονητικό σύζυγο και τον αμίλητο γιο, σε ένα σπίτι που δεν μιλάνε μεταξύ τους, όμως το αυγό του φιδιού εκκολάπτεται. Ο τρόπος που αγγίζει χωρίς να κραυγάζει την αναπηρία στη δεύτερη οικογένεια, τη διαφορετικότητα, επίσης την ομοφυλοφιλία πέρα από τη συνηθισμένη καρικατούρα που βλέπουμε στην τηλεόραση."

Ο Μπουσκέτς γεννήθηκε το 1946 στο Ελ Πρατ δε Λομπρεγάτ, προάστιο της Βαρκελώνης. Το 1969 αποφοίτησε από τη Σχολή Αρχιτεκτονικής του Escola Tecnica Superior d'Arquitectura de Barcelona (ETSAB), του Πολυτεχνείου της Καταλονίας. Ο Μπουσκέτς ήταν καθηγητής πολεοδομίας της Σχολής Αρχιτεκτόνων στο Πολυτεχνείο της Βαρκελώνης από το 1979 μέχρι το 2002. Από το 2002 υπήρξε καθηγητής στο Harvard Graduate School of Design και κατέχει την έδρα του καθηγητή της Πρακτικής της Πολεοδομίας και του Σχεδιασμού. Επιπλέον, είναι επισκέπτης καθηγητής σε διάφορα πανεπιστήμια.

Ελεύθερα σεμινάρια για τη Βιοηθική και το Δίκαιο έχουν πραγματοποιηθεί στο παρελθόν με αφετηρία το 2010, στη Σχολή Δημόσιας Διοίκησης, στο Πάντειο Πανεπιστήμιο, στο Συνήγορο του Πολίτη και αλλού.

Οι καινούριοι κατακτητές της Πελοποννήσου χρησιμοποίησαν ως κανόνα και βάση του δικαίου τους, τις αρχές που είχαν διατυπωθεί πριν από έναν αιώνα στα περίφημα Συνήθεια της Ιερουσαλήμ (Αssises of Jerusalem).

Το 1904 επέστρεψε στην Ελλάδα και προσελήφθη στην Αρχαιολογική Υπηρεσία. Από το 1909 ώς το 1928 πραγματοποίησε ανασκαφές εργαζόμενος στην Πελοπόννησο, την Αιτωλοακαρνανία, την Ήπειρο, την Κέρκυρα και την Αθήνα. Από το 1922 έως το 1925 τοποθετήθηκε σε θέση Τμηματάρχη του Αρχαιολογικού Τμήματος στο Υπουργείο Παιδείας και το 1925 έως το 1928 σε θέση Εφόρου του Εθνικού Αρχαιολογικού Μουσείου. Το 1928 με την ίδρυση του Αριστοτελείου Πανεπιστημίου Θεσσαλονίκης, εξελέγη καθηγητής αρχαιολογίας στη Φιλοσοφική Σχολή, θέση στην οποία υπηρέτησε ώς το 1940. Στο Πανεπιστήμιο δίδαξε ιστορία της Αρχαίας Τέχνης σε πλήθος νέων αρχαιολόγων και ίδρυσε την Πανεπιστημιακή Ανασκαφή της Βεργίνας για την ανασκαφική άσκηση των φοιτητών του, την οποία διηύθυνε μέχρι το 1956, πραγματοποιώντας ανασκαφές στο "ανάκτορο" και στον μακεδονικό τάφο που ονομάστηκε από αυτός "τάφος του Ρωμαίου". Το 1945 εξελέγη μέλος της Ακαδημίας Αθηνών και το 1956 διετέλεσε πρόεδρός της. Ήταν επίσης επίτιμος διδάκτωρ του Πανεπιστημίου της Λυών και τακτικό μέλος του Γερμανικού Αρχαιολογικού Ινστιτούτου.
Στις 8 Απριλίου 1833 εκφώνησε επιτάφιο λόγο στη κηδεία του Κοραή στο Παρίσι, από τον οποίο φαίνεται ότι είχε γνώση και ότι ήταν μελετητής των έργων του Σαιν Σιμόν. Αναφέρεται μάλιστα ότι η χρήση της λέξης «κοινωνισμός» στον επιτάφιο αυτό είναι η πρώτη απόδοση του όρου «socialisme» (σοσιαλισμός) στην ελληνική γλώσσα.. Αναφέρεται δε στα: «ελευθερία», «ισότης», «κοινωνισμός» (με έμπνευση το σύνθημα της γαλλικής επανάστασης ελευθερία - ισότητα - αδελφότητα Liberté - égalité - fraternité όπου ο τελευταίος όρος αντικαθίσταται από τον Πυλαρινό με τον όρο κοινωνισμός - socialism, δείχνοντας την επίδραση του Σαιν-Σιμόν).

Η κλήρωση για τον πρώτο γύρο (φάση των ομίλων) πραγματοποιήθηκε στο πλαίσιο της κλήρωσης για τα προκριματικά του Παγκοσμίου Κυπέλλου 2018 στις 25 Ιουλίου 2015, ξεκινώντας στις 18:00 MSK (UTC + 3), στο Μέγαρο Κονσταντινόφσκι στη Στρέλνα της Αγίας Πετρούπολης στη Ρωσία.

Ένα από τα ιδρυτικά έργα της αλγεβρικής θεωρίας αριθμών, η Disquisitiones Arithmeticae ( Λατινικά : Αριθμητικές Διερευνήσεις) είναι ένα εγχειρίδιο της θεωρίας αριθμών γραμμένο στα Λατινικά από τον Καρλ Φρίντριχ Γκάους το 1798, όταν ο Γκάους ήταν 21 ετών και δημοσιεύτηκε για πρώτη φορά το 1801, όταν ήταν 24. Σε αυτό το βιβλίο ο Γκάους συγκεντρώνει αποτελέσματα της θεωρίας αριθμών που λαμβάνονται από μαθηματικούς όπως o Πιερ ντε Φερμά,ο Λέοναρντ Όιλερ,ο Ζοζέφ Λουί Λαγκράνζ και ο Αντριέν-Μαρί Λεζάντρ και προσθέτει σημαντικά δικά του αποτελέσματα. Πριν δοθεί στη δημοσιότητα η Disquisitiones, η θεωρία αριθμών αποτελείτο από μια συλλογή απομονωμένων θεωρημάτων και εικασιών. Ο Γκάους συγκέντρωσε το έργο των προκατόχων του μαζί με το δικό του πρωτότυπο έργο σε ένα συστηματικό πλαίσιο, συμπλήρωσε κενά, διόρθωσε εσφαλμένες αποδείξεις και επέκτεινε το θέμα με πολλούς τρόπους.

Ο Ιωάννης Ιάκωβος Μάγερ γεννήθηκε στη Ζυρίχη στις 30 Δεκεμβρίου 1798. Ανήκε σε οικογένεια ιατρών. Ήταν χαρακτήρας ανήσυχος και τυχοδιωκτικός. Σπούδασε φαρμακευτική και κατόπιν ιατρική, αλλά δεν ολοκλήρωσε τις σπουδές του. Αυτό δεν τον εμπόδισε να εμφανιστεί στη φιλελληνική επιτροπή της πόλης Βέρνη σαν «ιατρός και χειρουργός». Αυτό του εξασφάλισε τα ναύλα για την Ελλάδα. Συμμετείχε στη ναυμαχία του Κορινθιακού στις 5-6 Μαρτίου 1822. Εγκαταστάθηκε στο Μεσολόγγι, νυμφεύθηκε Ελληνίδα και άλλαξε το θρησκευτικό του δόγμα.

8. Ηθική της Έρευνας στις Βιολογικές Επιστήμες (Γνώμη και Έκθεση) Επίσης διαθέσιμα από την Επιτροπή Υπόδειγμα Κώδικα Δεοντολογίας για την έρευνα στις βιολογικές επιστήμες, ΟΔΗΓΟΣ για τις Επιτροπές Δεοντολογίας της Βιολογικής Έρευνας (ΕΔΒΕ) – 19.06.2008

Στο ανοιχτό πρωτάθλημα κολύμβησης της Ισπανίας, στο Σαμπαντέλ, ο Έλληνας πρωταθλητής, μετά τη νίκη του στα 200μ. μικτή ατομική, πρώτευσε και στα 100μ. πρόσθιο, με χρόνο 1:01.13, το Μάρτιο του 2006. Στα προκριματικά μάλιστα, ο Αλυφαντής κατέρριψε το πανελλήνιο ρεκόρ με επίδοση 1:00.74 (προηγούμενο δικό του με 1:00.82 από τις 2 Φεβρουαρίου 2006 στο ΟΑΚΑ), που αποτελεί και ρεκόρ αγώνων, πλησιάζοντας παράλληλα ακόμη περισσότερο το ρεκόρ Ευρώπης του Ρόμαν Σλούντνοφ (1:00.36).
Βρίσκεται στο Βαρθολομιό Ηλείας και οφείλει την ονομασία του στην κωμόπολη που εξυπηρετεί. Εγκαινιάστηκε στις 29 Αυγούστου 1891, ενώ αποτελούσε την αφετηρία της γραμμής Βαρθολομιού - Λουτρών Κυλλήνης από την 1η Ιουνίου 1892 μέχρι το 1969, οπότε και έκλεισε η γραμμή. Ο σταθμός Βαρθολομιού έκλεισε το 1993 μαζί με τη γραμμή Καβασίλων - Κυλλήνης. Διέθετε μία πλευρική και μία κεντρική αποβάθρα και βοηθητικές εγκαταστάσεις.

Οι D’Nash ήταν οι εκπρόσωποι της Ισπανίας στον 52ο διαγωνισμό της Eurovision που έγινε στο Ελσίνκι της Φινλανδίας, όπου κέρδισαν την 20ή θέση με 43 βαθμούς με το τραγούδι I love you mi Vida (Σ’ αγαπώ ζωή μου).

Όταν ο Βονιφάτιος ο Μομφερατικός το 1204 κατέκτησε τη Θεσσαλονίκη, κινήθηκε νότια προς τον Ισθμό της Κορίνθου κατακτώντας συνεχώς νέα εδάφη. Στην Πελοπόννησο την ίδια εποχή βρισκόταν ο Γοδεφρείδος Βιλλεαρδουίνος που είχε βγει στην ακτή λόγω θαλασσοταραχής: ενώ οι άλλοι ιππότες της Δ΄ Σταυροφορίας παρέκκλιναν της πορείας τους και τελικά κατέλαβαν την Κωνσταντινούπολη, ο Γοδεφρείδος αποβιβάστηκε στην Παλαιστίνη, όμως κατά την επιστροφή του το 1204, το πλοίο του λόγω καταιγίδας βρήκε καταφύγιο στη Μεθώνη. Εκεί βρήκε τους κατοίκους της περιοχής σε πλήρη αναρχία και τους άρχοντες του τόπου να ανταγωνίζονται για την κατάληψη της εξουσίας. Τότε έλαβε πρόσκληση από τον άρχοντα της Κορώνης, Ιωάννη Καντακουζηνό, με τον οποίο και ήλθε σε συμφωνία να συνεργαστούν για την κατάκτηση όλης της Πελοποννήσου. Έτσι ο Γοδεφρείδος κατέστη κύριος των παραλίων της Μεσσηνίας, της Ηλείας και των Πατρών.

Τον Σεπτέμβριο του 1937, έχοντας απομείνει μόνο τέσσερεις ιεράρχες στη Σύνοδο των Γ.Ο.Χ, παρατηρείται η πρώτη ρήξη μεταξύ των Γ.Ο.Χ. με εκφραστή τον επίσκοπο Βρεσθένης Ματθαίο Καρπαθάκη, ο οποίος αποκήρυξε τον μετριοπαθή πρώην Φλωρίνης Χρυσόστομο και σχημάτισε δική του ομάδα μαζί με τον Κυκλάδων Γερμανό, επειδή ο Χρυσόστομος δεν δεχόταν ότι η Εκκλησία της Ελλάδος μετά την αποδοχή του νέου ημερολογίου ήταν σχισματική, αλλά απλά «υπόδικη» και έπρεπε να κριθεί το ζήτημα από πανορθόδοξη Σύνοδο. Σημείο τριβής ήταν η αναγνώριση των μυστηρίων που τελούσε η κάθε Εκκλησία από την άλλη. Έτσι οι Γ.Ο.Χ. διασπάστηκαν σε «ματθαιικούς» και «φλωρινικούς». Μετά τον θάνατο του Δημητριάδος Γερμανού το 1941, Αρχιεπίσκοπος των Γ.Ο.Χ. (όχι Αρχιεπίσκοπος Αθηνών και πάσης Ελλάδος) ανέλαβε ο μόνος εναπομείνας επίσκοπος, ο πρώην Φλωρίνης Χρυσόστομος Καβουρίδης. Το 1944, ο Μεγαρίδος Χριστόφορος και ο Διαυλείας Πολύκαρπος επανήλθαν στη Σύνοδο του πρώην Φλωρίνης Χρυσοστόμου.
Ο Μάγκνους τοποθετήθηκε στο αβαείο του Νίνταρχολμ στο νησί του Μάνκχολμεν στο φιόρδ του Τρόντχαϊμ στο οποίο συνέχισε να ζει ως μοναχός. Ο σφετεριστής θείος του Χάραλντ Γκίλλε σκοτώθηκε (1136) από τον Σίγκουρντ Σλέμπ έναν άλλον διεκδικητή του Νορβηγικού θρόνου ο οποίος ανακηρύχτηκε βασιλιάς της Νορβηγίας (1135), για να επικυρώσει τα δικαιώματα του στον θρόνο πήρε μαζί του τον Μάγκνους τον Τυφλό σαν συμβασιλέα. Οι δυο συμβασιλείς αποφάσισαν να χωρίσουν τις δυνάμεις τους, ο Μάγκνους είχε περισσότερη υποστήριξη στην ανατολική Νορβηγία στην οποία ήταν περισσότερο δημοφιλής. Στην μαχη του Μίννι ηττήθηκε από τις δυνάμεις του Ίνγκε Α΄ της Νορβηγίας, στην συνέχεια κατέφυγε στο Γκέταλαντ, από εκεί στην Δανία όπου προσπάθησε να κερδίσει την υποστήριξη του βασιλιά Έρικ του Αλησμόνητου, μια απόπειρα για επίθεση του Δανού βασιλιά απέτυχε. Ο Μάγκνους ο Τυφλός ενώθηκε ξανά με τις δυνάμεις του Σίγκουρντ Σλέμπ αλλά είχαν ελάχιστη υποστήριξη στην Νορβηγία.

Οι πρωταθλήτριες κάθε ομίλου κερδίζουν την άνοδο στην Α' Κατηγορία της επόμενης περιόδου. Υπήρχε σκέψη για δημιουργία Γ΄ Κατηγορίας και εγιναν και αγώνες κατάταξης για υποβιβασμό ομάδων αλλά λόγω λίγων συμμετοχών για την επόμενη περίοδο δεν υποβιβάστηκε κανείς καθως δε σχηματίστηκε τελικά η Γ΄ Κατηγορία.

Το Cosmic Love ήταν το 7ο - και τελευταίο - single από το ντεμπούτο album "Lungs" και κυκλοφόρησε στις 5 Ιουλίου 2010. Το τραγούδι έχει ακουστεί σε αρκετές τηλεοπτικές σειρές, όπως τα αμερικανικά "The Vampire Diaries", το "Grey's Anatomy" , "V" και "So You Think You Can Dance". [10]

Σπούδασε στην Νορβηγική Εθνική Ακαδημία Χειροτεχνίας και Τέχνης μαζί με τον Τόρνμπγιορν Αλβσόκερ (Torbjørn Alvsåker) από το 1946 μέχρι το 1948 και στην Νορβηγική Εθνική Ακαδημία Καλών Τεχνών υπό τον γλύπτη Περ Πάλλε Στόρμ (Per Palle Storm) από το 1948 μέχρι το 1951. Το 1951 σπούδασε στην Ακαδημία Τέχνης στην Κοπεγχάγη της Δανίας υπό τον Άιναρ Ούτσον-Φράνκ ( Einar Utzon-Frank). Το 1952 συνέχισε τις σπουδές του στο Παρίσι στη Γαλλία στην ακαδημία τέχνης Académie de la Grande Chaumière υπό τον Λευκορώσο γλύπτη Όσιπ Ζαντκίνε (Осип Цадкин). Έμεινε αρκετά στη Γαλλία και από το 1970 ζούσε τόσο στο Όσλο της Νορβηγίας όσο και στην Ιταλία.

Τέσσερις εκδόσεις των Windows 2000 κυκλοφόρησαν: τα Professional, Server, Advanced Server και Datacenter Server, τα τελευταία εκ των οποίων και κυκλοφόρησαν σε βιομηχανία και έγιναν διαθέσιμα μήνες μετά την κυκλοφορία των άλλων εκδόσεων.

Κύκλος ύψους ή παράλληλος ύψους ενός αστέρα ή άλλου ουράνιου σώματος ονομάζεται ο μικρός κύκλος που διαγράφει κάθε αστέρας κατά τη φαινομενική περιστροφή της ουράνιας σφαίρας. Ο κάθε κύκλος ύψους είναι παράλληλος προς τον μαθηματικό ορίζοντα.
Ως αίρεση στην Ελληνική γλώσσα, αποδίδεται η έννοια της κατάκτησης και της κατάληψης, εφόσον η λέξη ετυμολογείται από το ρήμα αιρέω. Αν ετυμολογείται από το αιρέομαι, τότε στα πλαίσια της αρχαίας ελληνικής γραμματείας σημαίνει το εκλέγειν, το δικαίωμα εκλογής, την ελεύθερη σκέψη, την ελεύθερη βούληση την ελεύθερη επιλογή, τη φιλοσοφική και τη θρησκευτική αίρεση. Ως αιρετικός νοείται εκείνος που είναι ικανός να εκλέγει, που δεν υιοθετεί τις παραδεδομένες αντιλήψεις και ιδέες. Σύμφωνα με τη σύγχρονη έννοια του όρου -εκείνος δηλαδή που στην αρχαιότητα αποκαλείτο αιρετιστής- είναι ο οπαδός, μιμητής ή εκείνος που ανήκει κυρίως σε θρησκευτική και δευτερευόντως σε ό,τι έχει χαρακτηρισθεί ως επιστημονική αίρεση. Οι αιρέσεις ως παρεκκλίσεις, αποσχίσεις από την βασική αρχή είναι δυνατόν να ταξινομηθούν σε επιστημονικές, ιδεολογικές και θρησκευτικές.

Κρίστοφερ Ντάνιελ Μπαρνς ως Πρίγκιπας Έρικ: Ο Έρικ είναι πρίγκιπας του Βασιλείου που βρίσκεται πάνω από τη θάλασσα που διοικεί ο Τρίτων. Ερωτεύεται την φωνή της Άριελ, η οποία τον σώζει όταν το πλοίο του βουλιάζει και δεν προλαβαίνει να μπει στη σωστική λέμβο. Χωρίς να την έχει δει ποτέ, την αναζητά, και δεν την αναγνωρίζει όταν τη βρίσκει στην παραλία και την παίρνει στο κάστρο του, επειδή η Ούρσουλα τής έχει πάρει τη φωνή.

Όταν τα φωνήεντα βρίσκονται στην αρχή της λέξης ή μετά από άλλα φωνήνεντα, υπάρχουν χωριστά γράμματα. Έτσι, ενώ το φωνήεν ū γράφεται με το διακριτικό σύμβολο ू στην περίπτωση της συλλαβής कू kū,, εντούτοις έχει το δικό του γράμμα ऊ στην περίπτωση των λέξεων ऊक ūka και कऊ kaū.

Ο μυθικός ιδρυτής της Φασήλιδας, πόλεως στη Λυκία κοντά στα σύνορα με την Παμφυλία. Ο Λάκιος πήγε στο Μαντείο των Δελφών μαζί με τον αδελφό του Αντίφημο για να ζητήσει χρησμό, οπότε η Πυθία του είπε ότι έπρεπε να επιστρέψει στην ανατολή και να ιδρύσει την παραπάνω πόλη, ενώ ο αδελφός του έπρεπε να ταξιδέψει προς τη δύση, όπου ίδρυσε τη Γέλα. Μια άλλη παράδοση αναφέρει ότι ο Λάκιος πήγε στη Λυκία μετά από προτροπή της Μαντώς, της κόρης του μάντη Τειρεσία. Για την καταγωγή του Λακίου υπάρχουν δύο εκδοχές: είτε ότι είναι Αργείος, είτε ότι είναι Λίνδιος και γενικότερα Ρόδιος. Κατά τον Φιλοστέφανο ο Λάκιος ταυτίζεται με τον ιδρυτή του μαντείου του «Κλαρίου Απόλλωνος», τον Κρητικό Ράκιο. Ο Λάκιος-Ράκιος αναφέρεται ως ο σύζυγος της Μαντώς και ο πατέρας του περίφημου μάντη Μόψου.

Η χρήση του ονόματος Devanāgarī είναι σχετικά πρόσφατη, και ο παλαιότερος όρος Nāgarī εξακολουθεί να χρησιμοποιείται. Η γοργή διάδοση του όρου Devanāgarī πιθανώς σχετίζεται με την σχεδόν αποκλειστική χρήση αυτής της γραφής στη δημοσίευση ιερών σανσκριτικών κειμένων κατά την περίοδο της αποικιοκτατίας. Αυτό το γεγονός οδήγησε μάλλον σε μια τόσο στενή σύνδεση του δεβαναγαρικού αλφαβήτου (Devanāgarī) και της σανσκριτικής γλώσσας, ώστε το Δεβαναγαρικό αλφάβητο να θεωρείται σήμερα από πολλούς ότι είναι η γραφή της σανσκρτικής. Ωστόσο, πριν από την περίοδο της αποικιοκρατίας δεν υπήρχε συγκεκριμένη γραφή για την απόδοση της σανσκριτικής γλώσσας, η οποία γραφόταν σε όποιο αλφάβητο ήταν γνωστό και οικείο στους τοπικούς πληθυσμούς.
Ο Μουσίκιος είναι αρχαίος Έλληνας ποιητής γνωστός μόνο από την Παλατινή Ανθολογία στην οποία σώζεται μόνο ένα επίγραμμά του (ΙΧ 39), το οποίο από τον Διογένη Λαέρτιο (ΙΙΙ 33) αποδίδεται στον Πλάτωνα.

Τσιότρας, Β. Ι., Η εξηγητική παράδοση της Γεωγραφικῆς ὑφηγήσεως του Κλαυδίου Πτολεμaίoυ. Οι επώνυμοι Σχολιαστές, Αθήνα 2006, Μορφωτικό Ίδρυμα Εθνικής Τραπέζης.

Έχει ερμηνεύσει πολλά τραγούδια, διαφορετικών ειδών, όπως ποπ λατινική μουσική, μαριάτσι και ρομαντικές μπαλάντες, με τις οποίες κατάφερε να πουλήσει πάνω από 20 εκατομμύρια δίσκους σε όλον τον κόσμο. Είναι ο μικρότερος γιος του διάσημου τραγουδιστή Βισέντε Φερνάντες ("Vicente Fernández") και της Μαρία Ντελ Ρεφούχιο Αμπάρκα ("María del Refugio Abarca"). Έχει δύο αδερφούς τον Βισέντε και τον Χεράρδο και μια αδερφή την Αλεχάντρα. Το 1976, ο πατέρας του παρουσίασε τον Αλεχάντρο τραγουδώντας το "Αλεχάντρα" μπροστά σε 10.000 άτομα. Ο Αλεχάντρο έχει δηλώσει πως εκείνη η εμπειρία ήταν πολύ τραυματική για αυτόν. Στα 6 έτη του δούλεψε στην ταινία "Picardía Mexicana". Σπούδασε αρχιτεκτονική στην Γουαδαλαχάρα στο Πανεπιστήμιο της "Valle de Atemajac Campus Guadalajara". Έχει τραγουδήσει μαζί με πολλές άλλες προσωπικότητες της μουσικής όπως η Αμαία Μοντέρο, η Γκλόρια Εστέφαν, η Μαλού, ο Χούλιο Ιγκλέσιας, ο Μιγκέλ Μποσέ, ο Μάριος Φραγκούλης, ο Φράνκο Ντε Βίτα, η Μπιγιονσέ και η Νέλλυ Φουρτάντο. Το 2005, συμμετείχε σε μια συναυλία μαζί με τους τενόρους Πλάσιδο Ντομίνγκο (Plácido Domingo) και τον Χοσέ Καρρέρας (José Carreras), την οποία παρακολούθησαν πάνω από 50.000 άτομα. Η καριέρα του του έχει εξασφαλίσει μεγάλη αναγνώριση, με την πάροδο του χρόνου. Η δισκογραφική του εταιρεία «Sony Music» όπως και οι επαφές του Βισέντε Φερνάντες στην τηλεόραση, αποτέλεσαν την βάση για την ανάδειξη αυτού του τραγουδιστή, ο οποίος είναι ένας από τους σημαντικότερους του Μεξικού.

Η Florence Leontine Mary Welch (γεννημένη στις 28 Αυγούστου 1986 στο Λονδίνο) είναι κόρη της Evelyn Welch, απόφοιτος του Harvard και καθηγήτρια Αναγεννησιακών Σπουδών και Ακαδημαϊκή Kοσμήτωρ των Τεχνών στο πανεπιστήμιο Queen Mary του Λονδίνου [4] και του Nick Welch. Η επιρροή του πατέρα της όσο και της μητέρας της, ήταν καθοριστικής σημασίας για την Florence. Μια επίσκεψη σε μία από τις διαλέξεις της μητέρας της εντυπωσίασε σε μεγάλο βαθμό την έφηβη Florence. "Προσβλέπω σε κάτι παρόμοιο με αυτό αλλά με μουσική. Ελπίζω ότι η μουσική μου έχει κάποια μεγάλα θέματα - σεξ, θάνατος, αγάπη, βια - τα οποία θα παραμένουν κομμάτια της ανθρώπινης ιστορίας σε 200 χρόνια", δήλωσε χρόνια αργότερα, το 2010 [5]

Μετά το θάνατο του Κάρολου το 741, ο Καρλομάν και ο Πεπίνος, γιοι του από ην πρώτη του γυναίκα Ροτρούδη, έγιναν συν-κύριοι του παλατιού. Όμως, σύντομα ήρθαν αντιμέτωποι με εξεγέρσεις από τον νεότερο ετεροθαλή αδελφό τους Γκρίφο και τον γαμπρό τους Οντίλο. Οι εξεγέρσεις αυτές μπορεί να έπαιξαν ρόλο στην απόφασή τους το θρόνο να πάρει Μεροβίγγειος βασιλιάς μετά από 6 χρόνια που ήταν κενός, για να ενισχύσουν τη νομιμοποίηση της βασιλείας τους.
Στην Κεφαλονιά συνέχισε να διδάσκει και να προωθεί τις ιδέες του. O Φρ. Πυλαρινός, καθώς και οι Γεράσιμος Πανάς Λιβαδάτος, Δημήτριος Ραζής Λουκάτος, Γεώργιος Ιωάννη Μεταξάς Λισαίος ή Λούτσος, αρχίζουν τη φιλελεύθερη κίνηση, συζητώντας την πιθανότητα της ένωσης με την Ελλάδα. Για τη δραστηριότητά του ως «ενωτιστής», δηλαδή υποστήριζε την ένωση του κράτους των Ιονίων νησιών, αγγλικού προτεκτοράτου, με την Ελλάδα και συμμετείχε σε κινήματα εναντίον των Άγγλων, η διοίκηση τον εξόρισε το 1839, οπότε κατέφυγε στη Αθήνα.

Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.

Η κατασκευή στοών από μετάξι, το οποίο παράγεται στους αδένες στους ταρσούς των μπροστινών ποδιών ίσως είναι αφετηρία για την εξέλιξη κοινωνικής ζωής. Το σύστημα των στοών προσφέρει καλύτερη προστασία, εάν τα έντομα το κατασκευάζουν και το χρησιμοποιούν ομαδικά. Οι ομάδες, που ενώνουν τις προσπάθειές τους να κατασκευάζουν γερούς τοίχους στις στοές, έχουν μεγαλύτερη πιθανότητα επιβίωσης και αναπαραγωγής. Τουλάχιστον η σύγκριση τριών ειδών έδειξε πως στα είδη που χρησιμοποιούν περισσότερο μετάξι για τις στοές, τα άτομα ζουν πιο κοντά το ένα στο άλλο.

Επίσης, ήταν επικεφαλής του Τμήματος Προγραμματισμού του Δήμου της Βαρκελώνης μεταξύ του 1983 και του 1989 και κατά τη διάρκεια των προετοιμασιών για τους Ολυμπιακούς Αγώνες το 1992.

Ο φασματικός τύπος της Ήρας είναι S (λιθώδης). Το γεωμετρικό άλβεδό της είναι 0,18 ± 0,02 (μετρήσεις του IRAS) ή 0,20 ± 0,04 (μετρήσεις από το Διαστημικό τηλεσκόπιο Σπίτζερ), ενώ η μέση θερμοκρασία στην επιφάνειά της εκτιμάται σε 104 βαθμούς Κελσίου κάτω από το μηδέν.

Μετά τον θάνατο του Δημητριάδος Γερμανού το 1941, αρχιεπίσκοπος των Γ.Ο.Χ. (φλωρινικών) ανέλαβε ο πρώην Φλωρίνης Χρυσόστομος Καβουρίδης. Από το 1949, όταν Αρχιεπίσκοπος της Εκκλησίας της Ελλάδος ήταν ο Σπυρίδων Βλάχος, οι παλαιοημερολογίτες αντιμετώπισαν σκληρό διωγμό. Οι αστυνομικές δυνάμεις σφράγιζαν τους ναούς τους και συλλάμβαναν τους ιερείς, που ιερουργούσαν σε αυτούς. Το 1951, συνελήφθη και οδηγήθηκε στην εξορία ο πρώην Φλωρίνης Χρυσόστομος, για έναν περίπου χρόνο. Τον Μάρτιο του 1952, πέθανε ο Κυκλάδων Γερμανός, αφήνοντας μοναδικό επίσκοπο της παράταξης τον Χρυσόστομο, ο οποίος επέστρεψε από την εξορία πέντε μήνες αργότερα.

Η μέση διάμετρος της Γιαροσλάβας εκτιμάται σε 14 ως 67 χιλιόμετρα. O φασματικός τύπος της είναι S (λιθώδης), ενώ το άλβεδό της είναι άγνωστο. Η Γιαροσλάβα περιστρέφεται γύρω από τον εαυτό της πιθανώς μία φορά κάθε 60 ως 100 περίπου ώρες, μία εξαιρετικά αργή περιστροφή για αστεροειδή.